वोट की राजनीति: मनीष तिवारी के बयान से कांग्रेसियों ने किया किनारा
कांग्रेसके सीनियर नेता मनीष तिवारी का बयान कांग्रेस के लिए मुसीबत बन गया है। मनीष तिवारी ने कहा था कि निगम में नॉमिनेटेड काउंसलर्स नहीं होने चाहिए। तिवारी के इस बयान ने चंडीगढ़ कांग्रेस के साथ साथ नॉमिनेटेड काउंसलर्स में भी खलबली मचा दी है। रविवार को चंडीगढ़ कांग्रेस खुलकर तिवारी के इस बयान के खिलाफ गई है। चंडीगढ़ कांग्रेस प्रेसिडेंट प्रदीप छाबड़ा ने केवल नॉमिनेटेड काउंसलर्स को निगम के लिए जरूरी कहा बल्कि यह भी कहा कि नॉमिनेटेड काउंसलर्स को वोटिंग राइट भी रहना चाहिए।
छाबड़ा के साथ-साथ चंडीगढ़ कांग्रेस के अन्य नेताओं एवं काउंसलर्स ने भी नॉमिनेटेड काउंसलर्स को वोटिंग राइट का समर्थन किया है। रविवार को पार्टी के सभी पार्षदों मेयर पूनम शर्मा, पूर्व मेयर पार्षद सुभाष चावला, प्रदीप छाबड़ा, एचसी कल्याण, मुकेश बस्सी, गुरबख्श रावत, दर्शन गर्ग शीला फूल सिंह ने जारी संयुक्त बयान में कहा है कि स्थानीय निकायों को मजबूत करने सत्ता के विकेंद्रीकरण की सोच के चलते ही कांग्रेस के कार्यकाल में चंडीगढ़ नगर निगम का गठन किया गया था। चंडीगढ़ की जरूरतों स्वरूप के अनुसार ही नॉमिनेटेड काउंसलर्स का प्रावधान किया गया है और उन्हें मतदान का अधिकार दिया गया।
नॉमिनेटेड ने अभी तक मेयर चुनाव को लेकर अपनी रणनीति का खुलासा नहीं किया है। अभी तक नॉमिनेटेड यही कह रहे हैं कि वह कैंडिडेट देखकर ही वोट डालेंगे। नॉमिनेटेड काउंसलर्स मेयर चुनाव में हमेशा निर्णायक रहते हैं। भाजपा को उम्मीद है कि उसे तीन से चार नॉमिनेटेड के वोट मिलेंगे और कांग्रेस को नॉमिनेटेड के अधिकांश वोट की उम्मीद है। भाजपा को सबसे बड़ा खतरा पार्टी के भीतर चल रही खींचतान का है। भाजपा में मेयर पद के लिए तीन मजबूत दावेदार है जबकि कांग्रेस में सिर्फ एक कैंडिडेट है।
कांग्रेस पार्टी के नेता नॉमिनेटेड के वोटिंग राइट को भाजपा द्वारा खत्म करने का आरोप लगाती रही है। अब पूर्व केंद्रीय मंत्री मनीष तिवारी ने नॉमिनेटेड काउंसलर के अस्तित्व को ही खत्म करने का बयान आया है। इससे नॉमिनेटेड के प्रति कांग्रेस का असली चेहरा सामने गया है।-अरुण सूद,भाजपाकाउंसलर
मेयर चुनाव 8 जनवरी को है। नॉमिनेटेड काउंसलर्स के बिना कांग्रेस मेयर चुनाव जीतने की सोच भी नहीं सकती। कांग्रेस नेता मनीष तिवारी के बयान पर भाजपा खेमे में खुशी की लहर थी। भाजपा नेता कयास लगा रहे थे कि तिवारी के इस बयान से मेयर चुनाव का समीकरण भाजपा के पक्ष में होगा। नॉमिनेटेड काउंसलर्स अपने वोटिंग राइट चैलेंज करने को लेकर पहले भाजपा से नाराज चल रहे थे। भाजपा प्रेसिडेंट संजय टंडन के अनुसार तिवारी के बयान से कांग्रेस की कथनी और करनी का फर्क पता चलता है।
तिवारी के बयान से होने वाले डेमेज को कंट्रोल करने के लिए कई बड़े कांग्रेसी नेताओं ने संयुक्त रूप से बयान जारी किया गया। इसमें सभी कांग्रेसी काउंसलर्स ने कहा कि चंडीगढ़ में समाज के अलग-अलग क्षेत्रों के बुद्धिजीवी, विशेषज्ञ अनुभवी लोग रहते हैं। इनमें से ही नॉमिनेटेड काउंसलर्स की नियुक्ति की जाती है। मनोनीत पार्षदों के अनुभवों का शहर के विकास में अहम योगदान रहा है। कांग्रेस के अध्यक्ष प्रदीप छाबड़ा ने कहा कि भाजपा मनोनीत पार्षदों के मतदान के अधिकार की विरोधी रही है। मनोनीत पार्षदों के मतदान के अधिकार को छीनने के लिए एक याचिका भी अदालत में लंबित हैं।
bho_Deva hin_Deva hin_Deva hin_Deva hin_Deva hin_Deva hin_Deva